Morawa (rěka)
Morawa (němsce March, čěsce a słowaksce Morava, łaćonsce Marus, madźarsce Morwa) je něhdźe 354 kilometrow dołha rěka w Morawje na wuchodźe Čěskeje a Awstriskeje a na zapadźe Słowakskeje, kotraž běži přez Morawskošleski wobwod a Juhomorawski wobwod, a ćeče přez Čěsku, Awstrisku, Słowaksku a w zańdźenosći tež přez Madźarsku. Wona je lěwy přitok Dunaja.
Na wjacorych wotrězkach twori Morawa krajnu hranicu mjez Čechami a Morawu kaž tež mjezynarodne mjezy, tak mjez Słowakskej a Čěskej, Słowakskej a Awstriskej a w zańdźenosći mjez Rakuskej a Wuherskej.
Wužórli so při južnym boku wjerška Kralickeho Sněžnika z natwarjeneho kamjentneho žórleska w Dolnej Moravě. Z horow běži rěka přez Mohelnicki hłuboki doł mjez Zabřehom a Šumperkom do Hornjomorawskeje šěrokeje doliny (Hornomoravský úval) a přez Litovelské pomoraví, kaž tež přez města Litovel, Wołomuc, Přerov a dale do Delnjeje Morawy (Dolnomoravský úval). Jako znutřkowny delta Morawje płaći Morawsko-Dyjsky niwowy lěs (tež Dyjska delta abo Dyjsko-Morawski niwowy třirožk), potom běži rěka na hranicy mjez Słowakskej a Awstriskej, hdźež leži na prawym brjoze Morawske polo (Marchfeld). Pod Děvínom wuliwa so Morawa do Dunaja.
Na swojim běhu wužiwa so rěka dwójce za zastaranje spjateju jězorow, a to we Wołomucu a blisko Veselí nad Morawou.
Žorła[wobdźěłać | žórłowy tekst wobdźěłać]
- Webstrony přestjeń Morawy (čěs.)
- Aktualny wódny staw on line (něm.)
- Informacija raftjerow on line (něm.)
- Informacija raftjerow on line (čěs.)
ces_Latn szl_Latn szl_Latn szl_Latn szl_Latn pol_Latn ces_Latn pol_Latn eng_Latn eng_Latn